Държавен вестник, бр. 37, 2015 г., стр. 37

БРОЙ  37	
Д Ъ Р Ж А В Е Н  В Е С Т Н И К 	
СТР.  37  
МИНИСТЕРСТВО 
НА ТУРИЗМА
НАРЕДБА № 1 
от 29 април 2015 г.
за изискванията към туристическите хижи, 
туристическите учебни центрове, туристи­
ческите спални и прилежащите към тях за­
ведения за хранене и реда за определяне на 
категория, отказ, прекратяване и понижаване 
на определената им категория
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се уреждат условията 
и редът за определяне на категорията, отказът 
за определяне на категория, прекратяването 
и понижаването на определената категория 
на туристическите хижи, туристическите 
учебни центрове, туристическите спални и 
прилежащите към тях заведения за хранене 
(туристически столови, туристически бюфети 
и туристически столови със сервитьорско 
обслужване) – туристически обекти по чл. 3, 
ал. 2, т. 3 от Закона за туризма, наричани по-
нататък общо „туристически обекти“. 
(2) С наредбата се определят и минимални­
те задължителни изисквания за изграждане, 
обзавеждане и оборудване, обслужване и 
предлагани услуги за съответните категории 
за всеки вид обект.
(3) На категоризиране по наредбата подле­
жат туристическите обекти по ал. 1 независимо 
от вида на тяхната собственост и начина на 
управлението им.
(4) Според периода на експлоатация ту­
ристическите обекти по ал. 1 могат да бъдат:
1. целогодишни – в експлоатация през 
цялата година;
2. сезонни – в експлоатация само през 
определен период от годината.
Чл. 2. (1) Категорията на туристическите 
обекти се определя по предложение на Екс­
пертната комисия по категоризация и серти­
фикация на туристическите обекти (ЕККСТО) 
по чл. 9, ал. 5 от Закона за туризма.
(2) Туристическите обекти се категоризират 
в категориите, посочени в чл. 125 и 126 от 
Закона за туризма.
(3) Министърът на туризма или оправомо­
щено от него длъжностно лице със заповед:
1. открива процедурата и издава временно 
удостоверение за открита процедура по кате­
горизиране по чл. 6, ал. 1;
2. определя вида и категорията на турис­
тическите обекти или отказва определянето 
им по чл. 9;
3. понижава категорията на туристическите 
обекти по чл. 16;
4. прекратява категорията на туристиче­
ските обекти по чл. 17.
Чл. 3. (1) Категорията на туристическите 
обекти се определя на базата на съответствие 
с минималните задължителни изисквания 
за изграждане, обзавеждане и оборудване, 
обслужване и предлагани услуги на:
1. туристическите хижи, туристическите 
учебни центрове и туристическите спални 
съгласно приложение № 1;
2. заведенията за хранене, прилежащи към 
туристически хижи, туристически учебни 
центрове и туристически спални, съгласно 
приложение № 2.
(2) Съответствието или надвишаването 
на определени задължителни изисквания не 
може да компенсира несъответствието с други 
задължителни изисквания.
(3) В категоризираните туристически обекти 
могат да се предоставят и по-благоприятни 
условия и услуги от предвидените за съответ­
ната категория.
Г л а в а  в т о р а
ОПРЕДЕЛЯНЕ КАТЕГОРИЯТА НА
ТУ­РИСТИЧЕСКИТЕ ОБЕКТИ
Чл. 4. За категоризиране на туристически 
обект може да кандидатства лице, което от­
говаря на изискванията по чл. 113, ал. 1, т. 1 
и 2 от Закона за туризма.
Чл. 5. (1) Лицето, което ще извършва или 
извършва хотелиерство или ресторантьорство, 
или упълномощено от него лице подава заяв­
ление за категоризиране на туристически обект 
до министъра на туризма. Заявлението е по 
образец съгласно приложение № 3 или № 4.
(2) Към заявлението по ал. 1 се прилага 
попълнен съответният формуляр съгласно 
приложение № 5 или № 6, както и остана­
лите документи по чл. 129, ал. 3 от Закона 
за туризма. 
Чл. 6. (1) Експертната комисия по катего­
ризация и сертификация на туристическите 
обекти разглежда заявлението по чл. 5 и 
приложените към него документи в срока 
и по реда, определени в чл. 130, ал. 1 от 
Закона за туризма, и след като констатира, 
че представените документи съответстват на 
изискванията по чл. 5, се произнася по тях 
с мотивирано предложение до министъра на 
туризма да открие процедурата по категори­
зиране на туристическия обект и да издаде 
временно удостоверение за откритата проце­
дура по категоризиране.
(2) Временното удостоверение по ал. 1 е 
със срок на валидност 6 месеца с изключение 
на случаите по чл. 131 от Закона за туризма.
(3) Временното удостоверение по ал. 1 се 
изпраща до заявителя на посочен от него адрес 
в 14-дневен срок от издаването на заповедта за 
откриване на процедурата по категоризиране.
(4) Временното удостоверение по ал. 1 
се поставя на видно място в туристическия 
обект. В него са вписани следните данни: